สวัสดีครับ ย้อนกลับไปประมาณ 2สัปดาห์ที่แล้ว ผมเป็นเหมือนหูชั้นนอกอักเสบอะครับ ไปหาแล้วครับ แล้วก็หายแล้ว เมื่อคืนผมเอานิ้วแคะหูเพราะคิดว่านิ้วไม่น่าจะเป็นอะไร ตื่นมาปวดหูอีกแล้วครับ ต้องไปพบแพทย์ทุกครั้งที่ปวดหูไหมครับหรือมันหายเองได้ครับ ขอบครับ
สวัสดีค่ะ อาการปวดหู อาจเกิดได้จากหลายสาเหตุ ไม่ได้เกิดเฉพาะจากการมีรูหูชั้นนอกอักเสบ โดยอาจเกิดจาก1. มีสิ่งแปลกปลอมที่เข้าไปในรูหู เช่น แมลง มด เห็บ หรือเมล็ดพืช เป็นต้น2. หูชั้นกลางอักเสบติดเชื้อแบบเฉียบพลัน อาการคือปวดหูมาก มีไข้ การได้ยินเสียงลดลง หลังจากนั้นอาการปวดและไข้จะลดลง แล้วมีหนองไหลจากรูหู3. มีสิวหรือฝีในรูชั้นนอกหู เกิดจากการอุดตันของไขมันและมีเชื้อโรคสะสมจนทำให้เป็นเกิดสิวหรือฝีได้4. ขี้หูอุดตัน เกิดจากร่างกายมีการผลิตของขี้หูมาก และอาจเกิดการสะสมของขี้หูจนอุดตัน ทำให้ปวดหู ได้ยินเสียงลดลงได้สำหรับการอักเสบติดเชื้อของรูหูชั้นนอก อาการคือ ปวดหู กดเจ็บบริเวณหน้าใบหู เมื่อดึงใบหูหรือโยกใบหูจะเจ็บมากขึ้น หูอื้อ มีน้ำเหลืองไหลออกมา รูหูบวมแดงแนะนำว่า หากอาการปวดหูยังคงเป็นไม่มาก อาจสังเกตอาการไปก่อนก็ได้ โดยอาการอาจเกิดจากการบาดเจ็บที่เกิดจากการแคะหูก็ได้ แต่หากอาการปวดหูเป็นมากขึ้น หรือน้ำไหลออกจากรูหู มีการได้ยินเสียงลดลง ก็ควรไปพบแพทย์เพื่อรักษาค่ะ ในเบื้องต้น ให้งดการแคะรูหู และระวังอย่าให้น้ำเข้าหู เช่น การใช้สำลีอุดรูหูในขณะอาบน้ำ งดการว่ายน้ำ เป็นต้น